
Vyhodnotenie plánu aktivít KPSS za rok 2024

Informatívna hodnotiaca správa v zmysle strategického dokumentu

Komunitný plán sociálnych služieb mesta Trnavy na roky 2021 – 2025 

s výhľadom do roku 2030

Správu o aktivitách v zmysle komunitného plánu sociálnych služieb mesta Trnavy („KPSS“) za rok 2024 spracovalo Mesto Trnava v spolupráci s aktívnymi partnermi mesta v oblasti poskytovania sociálnych služieb a ďalšej sociálnej pomoci.

V správe venujeme pozornosť kľúčovým zámerom. Komplexné zhodnotenie plánu aktivít je súčasťou vyhodnotenia, samostatnej tabuľkovej časti (príloha č. 1 správy). 

Prehľad o plnení plánu aktivít
Tabuľka č. 1 – Prehľad o plnení zámerov KPSS za rok 2024 

	Oblasť
	Zrealizované
	Čiastočne zrealizované
	Nezrealizované

	Prierezová oblasť
	16
	1
	3

	Deti, mládež a rodina
	9
	0
	0

	Seniori
	4
	0
	1

	Osoby so zdravotným znevýhodnením
	2
	3
	3

	Osoby ohrozené sociálnym vylúčením
	20
	3
	3

	Spolu
	51
	7
	10


Zdroj: vlastné spracovanie

Graf č. 1 – Projektové zámery KPSS za rok 2024 podľa charakteru zámeru

[image: image2.png]Prevazujuci charakter zdmeru

Prierezovd | Deti, mldde?  Seniori Osoby so Osoby
oblast arodina zdravotnym | ohrozené
znevyhodneni | socidlnym
m wylti¢enim
 Kombinovany 1
W Neinvesti¢ny 19 8 4 5 23
o Investi¢ny 1 1 3 3

Winvesti¢ny M Neinvestiény  ® Kombinovany




Tabuľka č. 2 – Priebežné vyhodnotenie plnenia strategických zámerov definovaných KPSS, stav k 12/2024

	Strategické zámery - oblasť
	Zámery definované v KPSS 

(r. 2020)
	Štádium prípravy
	Zrealizované podľa pôvodného zámeru
	Čiastočne zrealizované
	Nezrealizované
	Výhľadová vízia (do r. 2030)

	Prierezová oblasť
	11
	 
	6
	3
	1
	1

	Deti, mládež a rodina
	3
	 
	3
	 
	 
	 

	Seniori
	1
	 
	1
	 
	 
	 

	Osoby so zdravotným znevýhodnením
	8
	1
	2
	3
	2
	 

	Osoby ohrozené sociálnym vylúčením
	9
	2
	 
	3
	3
	1

	Spolu
	32
	3
	12
	9
	6
	2


Zdroj: vlastné spracovanie

Prierezové ciele
K monitorovaniu potencionálnych a existujúcich poberateľov sociálnych služieb uvádzame:

Na základe priebežného monitorovania existujúcich a žiadaných kapacít sociálnych služieb obyvateľov v území Trnavy odbor sociálnych vecí MsÚ eviduje naďalej významnú potrebu umiestňovania klientov v špecializovanom zariadení pre dospelých. 

Vyšší je aj dopyt po sociálnej službe v špecializovanom zariadení pre deti s poruchou autistického spektra, deti, staršie deti (14+) a mladých dospelých, ambulantná aj týždenná forma. Takáto služba obyvateľom v meste absentuje. Nie je dostupná ani v blízkom okolí mesta.

Chýbajúcimi sociálnymi službami sú zariadenie opatrovateľskej služby pre ľudí bez domova, útulok pre jednotlivcov / rodiny, odľahčovacia služba pre osoby starajúce sa o zdravotne (predovšetkým mentálne) postihnutých, sociálna služba podporovaného bývania pre osoby so zdravotným znevýhodnením. 

Dopyt je ďalej evidovaný po sociálnej službe poskytovanej v nocľahárni, osobitne pre ženy. Nedostatkom existujúcej sociálnej služby krízovej intervencie poskytovanej v nocľahárni je, že nie je prepojená s poskytovaním sociálneho poradenstva ani so strediskom osobnej hygieny či práčovne.

V roku 2024 boli v území registrované nové sociálne služby:

terénna sociálna služba krízovej intervencie – dvaja poskytovatelia – Mesto Trnava a Modrý anjel / tím krízovej intervencie n. o., Bratislava (nateraz neevidujeme aktivitu v území),

integračné centrum – dvaja noví poskytovatelia - Trnavská arcidiecézna charita a Centrum pomoci pre rodinu Trnava

požičiavanie pomôcok – poskytovateľ Zariadenie pre seniorov Trnava

špecializované sociálne poradenstvo – KAMBEK Trnava (rodiny v ohrození a rodiny, ktorých členmi sú ľudia po výkone trestu)

Zariadenie pre seniorov v Trnave v r. 2024 znížilo z prevádzkových dôvodov kapacitu zariadenia na 130. V sledovanom roku podal žiadosť o nenávratný finančný príspevok súkromný subjekt, ktorý má v Trnave zámer postaviť nové zariadenie pre seniorov komunitného typu s kapacitou 12 + 12 osôb. Žiadosť bola MIRRI SR schválená, Mesto Trnava k predmetnej žiadosti poskytlo súhlas o súlade s komunitným plánom v území.

Únia nevidiacich a slabozrakých Slovenska Trnava na vlastnú žiadosť od r. 2024 neposkytuje sprievodcovskú a predčitateľskú službu.

Prehľad o sociálnych službách v území Trnavy, spracovaný k mesiacu apríl 2025, je zverejnený na webovej stránke mesta venovanej sociálnym témam https://soc.trnava.sk/kpss-2021-2025/.

V rámci zvyšovania kvality sociálnych služieb prostredníctvom vzdelávania ľudských zdrojov všetky participujúce organizácie uvádzajú priebežné ďalšie vzdelávanie odborného personálu nielen v zmysle platnej legislatívy, ale tiež za účelom zvyšovania odbornosti zamestnancov a ich osobného rastu, pracovnej motivácie.

Práca v oblasti zvyšovania povedomia obyvateľov o sociálnych službách, sociálnej pomoci a celkové scitlivovanie obyvateľov v sociálnej oblasti nedosahuje potrebnú úroveň a výsledky. Spolupracujúce organizácie priaznivo hodnotia pravidelnú informovanosť o grantových možnostiach, ktorú zabezpečuje mesto.

Partneri Mesta Trnavy už dlhodobo navrhujú zmenu v oblasti podpory verejno-prospešných aktivít v sociálnej oblasti. Mestský grantový program nie je stabilnou oporou organizácií, organizácie navrhujú kontinuálnu viacročnú podporu aktivít a súčasne navrhujú možnosť podpory personálnych nákladov.

Mesto Trnava dlhodobo podporuje iniciatívu Zdravé mesto, ktorá má za cieľ celoročne podporovať komunitný život, zdravý životný štýl obyvateľov a prevenciu.

Plnenie prierezových úloh (dotýkajúcich sa všetkých cieľových skupín KPSS) hodnotíme ako čiastočne splnené.

Deti, mládež a rodina

V roku 2024 v Trnave pôsobilo 17 organizácií vykonávajúcich opatrenia sociálnoprávnej ochrany detí a sociálnej kurately, z ktorých 4 sú centrami pre deti a rodiny a ďalších 11 pôsobí v neziskovom sektore. 

Prvá mestská klubovňa pre mladých dospievajúcich - Modranka - vznikla v r. 2022, dve klubovne - Linka a Saigon boli otvorené v r. 2023. Príprava klubovne na sídlisku Družba aktuálne prebieha, jej výstavba je naplánovaná na r. 2025.

Počet sociálnych pedagógov a školských psychológov v školách aj v roku 2024 vzrástol. 

Plnenie úloh pre cieľovú skupinu Deti, mládež a rodina hodnotíme ako uspokojivé.

Seniori

Na programe aktívneho starnutia v meste participujú viaceré organizácie. Stredisko sociálnej starostlivosti, príspevková organizácia Mesta Trnavy, prevádzkuje 8 denných centier (registrovaných 1621 osôb). Aktívne trávia starobu aj klienti Zariadenia pre seniorov v Trnave, ktoré intenzívne spolupracuje s dobrovoľníkmi a študentami TU v Trnave, organizuje vlastné podujatia aj so zapojením verejnosti. Do podujatí pre seniorov sa intenzívne zapájajú členovia denných centier aj trnavský Klub kardiakov. Počas roka je pre seniorov pripravených viacero spoločenských aj športových podujatí.

Pri koncipovaní KPSS bolo ako strategický zámer definované vybudovanie Denného centra pre duševné zdravie (prioritne pre seniorov v doliečovacom procese závislostí), ktoré malo neskôr prepájať viaceré generácie. Téma budovania denného centra sa nerozvíjala. Perspektívne je možné takéto centrum zriadiť v priestoroch plánovanej mestskej klubovne Pyžamo na sídlisku Družba. Ďalšia možnosť riešenia predpokladá nájsť stabilného nositeľa témy.

Plnenie úloh v oblasti pomoci seniorom hodnotíme ako uspokojivé. 

Osoby so zdravotným znevýhodnením

V programovom období 2021 – 2027 pokračuje podpora poskytovateľov opatrovateľskej služby v domácom prostredí klienta prostredníctvom národného projektu „Podpora opatrovateľskej služby“, ktorý je realizovaný Ústredím práce, sociálnych vecí a rodiny. Časové obdobie realizácie podpory je od 01/2024 – 12/2025. Z tohto dôvodu bolo financovanie terénnej formy opatrovateľskej služby v r. 2024 jednoduchšie. Napriek možnosti financovania služby z externých finančných prostriedkov je dopyt po práci opatrovateliek na trhu práce vyšší ako počet opatrovateliek. Pracovné podmienky opatrovateliek sú náročné, práca však nie je dostatočne ohodnotená finančne ani spoločensky. 

Projekt výstavby nového Zariadenia opatrovateľskej služby Narcisová ul. sa naďalej pripravuje.

K spracovaniu postupu poskytovania odľahčovacej služby a zabezpečenie dostupnosti služby nebola otvorená odborná diskusia.

V záujme podpory inklúzie, podpory integrácie detí a žiakov v školách Mesto Trnava od roku 2023 podrobne monitoruje obsadené a chýbajúce pracovné pozície pomáhajúcich pedagogických a odborných zamestnancov škôl. Prepočítaný počet (s ohľadom na výšku pracovného úväzku) takýchto zamestnancov škôl v zriaďovateľskej pôsobnosti Mesta Trnavy na konci roka 2024 predstavoval 116,01 zamestnanca. Školy uviedli celkovú potrebu 176,6 zamestnancov, čo predstavuje naplnenie potrieb škôl v oblasti pomáhajúcich profesií na 66 %.

Plnenie úloh z týchto dôvodov hodnotíme ako čiastočne splnené.

Osoby ohrozené sociálnym vylúčením
Ako uvádzame vyššie v časti monitorovanie kapacít sociálnych služieb, v území Trnavy v r. 2024 pribudli dvaja poskytovatelia sociálnej služby integračného centra a dvaja poskytovatelia terénnej sociálnej služby krízovej intervencie. 

Oblasť podpory osôb ohrozených sociálnym vylúčením, ktorá v princípe zahŕňa rodiny, jednotlivcov aj seniorov evidujeme najvyšší počet aktivít. Praktickú pomoc ľuďom bez prístrešia a v sociálnej núdzi (krízová a potravinová pomoc, návrat k pracovným návykom, dostupné bývanie, sociálne poradenstvo, pomoc ľuďom z Ukrajiny) dokáže zabezpečiť najmä Trnavská arcidiecézna charita. Osobám a rodinám ohrozeným chudobou a sociálnym vylúčením ponúka pomoc Centrum pomoci pre rodinu (Eko-šatník, pomoc ľuďom z Ukrajiny, sociálne poradenstvo). Komunitný program pre rodiny ohrozené sociálnym vylúčením z prostredia rómskej komunity ponúka Centrum Koburgovo, n. o. Vzdelávanie detí z komunity pomohlo v spolupráci s Mestom Trnava zabezpečiť Centrum včasnej intervencie Trnava. Ľuďom so závislosťami poskytujú podporu Poradňa Otvorené srdce (poradenstvo a terapia) a Združenie STORM (poradenstvo a praktická pomoc v závislosti).

Kontaktným bodom pre cudzincov v meste je ConnecTT zriadený Mestom Trnava.

Rozvojové investičné projekty malo zámer rozvíjať najmä Mesto Trnava v spolupráci s príspevkovou organizáciou, Strediskom sociálnej starostlivosti. V tejto oblasti sme počas roka začali prípravu viacerých investičných akcií.

Plnenie úloh v tejto oblasti v sledovanom roku hodnotíme ako čiastočne splnené.

Výdavky Mesta Trnavy na sociálnu starostlivosť

Mesto Trnava z rozpočtu mesta:

financuje vlastné priame výdavky na sociálnu starostlivosť, 

formou príspevkov financuje Stredisko sociálnej starostlivosti, príspevkovú organizáciu mesta, 

čiastočne finančne podporuje rozpočtovú organizáciu mesta, Zariadenie pre seniorov v Trnave,

spolufinancuje projekty, ktoré boli mestu schválené s podporou externých grantových schém, 

v zmysle zákona č. 448/2008 Z. z. o sociálnych službách v platnom znení finančne prispieva na prevádzku poskytovanej sociálnej služby neverejným poskytovateľom,

poskytuje príspevok v zmysle zákona č. 305/2005 Z. z. o sociálnoprávnej ochrane detí a sociálnej kuratele,

príspevky občanom v zmysle VZN č. 468,

finančnou aj nefinančnou formou podporuje pomáhajúce organizácie tretieho sektora a verejnoprospešné aktivity (voľný čas, šport, záujmová činnosť) v území mesta,

financuje posudkovú činnosť odkázanosti na sociálnu službu.

Mesto z externých finančných zdrojov na rozvoj sociálnej oblasti v roku 2024 získalo 65 569,- eur. Ostatné uvedené externé zdroje boli transfermi zo štátneho rozpočtu, ktoré nepredstavujú reálny príjem pre samosprávu, ale do výdavkov na sociálnu starostlivosť o obyvateľov mesta ich započítavame.

Tabuľka č. 3 – Výdavky na sociálnu starostlivosť za 2020 – 2024

	Zdroj financovania
	2020
	2021
	2022
	2023
	2024

	Mesto Trnava
	 3 480 939 € 
	 3 525 447 € 
	 3 924 376 € 
	 4 454 633 € 
	 4 540 212 € 

	Zariadenie pre seniorov v Trnave, rozpočtová organizácia mesta
	 556 780 € 
	 626 570 € 
	 805 167 € 
	 952 895 € 
	 922 065 € 

	Externé zdroje (ŠR, MPSVaR SR, MV SR, grantové zdroje)
	 1 207 996 € 
	 1 322 826 € 
	 1 111 972 € 
	 1 180 922 € 
	 1 909 427 € 

	Spolu
	 5 245 715 € 
	 5 474 843 € 
	 5 841 515 € 
	 6 588 450 € 
	 7 371 704 € 


Zdroj: Záverečný účet Mesta Trnavy za sledované roky, odbor sociálnych vecí MsÚ v Trnave

Mestský grantový program

V oblasti sociálnej starostlivosti a všestrannej záujmovej činnosti zameranej na zmysluplne trávený voľný čas Trnavčanov mesto prerozdelilo celkom 1 277 690,- eur. Z toho:

a) Oblasť sociálna, zdravia a drogovej prevencie: 64 020,- eur / 14 projektov

b) Oblasť výchova a vzdelávanie: 19 000,- eur / 11 projektov

c) Aktivity mládeže: 24 000,- eur / 11 projektov

d) Záujmová, umelecká činnosť a kultúrne aktivity: 79 050,- eur / 22 projektov

e) Športové aktivity: 492 300,- eur / 60 projektov

Finančná a nefinančná podpora subjektov poskytujúcich sociálne služby a ďalšiu sociálnu pomoc
V prípade, kedy Mesto Trnava nezabezpečuje niektorú zo sociálnych služieb, túto v území zabezpečuje neverejný poskytovateľ a Mesto Trnava mu finančne prispieva na zabezpečovanie takejto služby. Príspevok sa vzťahuje na služby poskytnuté osobám s trvalým pobytom v Trnave. V roku 2024 mesto prispelo v zmysle zákona NR SR č. 448/2008 Z. z. o sociálnych službách v platnom znení neverejným poskytovateľom sociálnej služby v dennom stacionári, v zariadení pre seniorov (mimo zriaďovateľskej pôsobnosti Mesta Trnavy), v zariadení opatrovateľskej služby, na prevádzku nízkoprahového denného centra, terénnu sociálnu službu krízovej intervencie a opatrovateľskú službu v domácom prostredí klientov sumou celkom 353 371,- eur. 

Piatim organizáciám zabezpečujúcim výkon opatrení v zmysle zákona č. 305/2005 Z. z. o sociálnoprávnej ochrane detí a sociálnej kuratele v platnom znení Mesto Trnava rozdelilo príspevok v celkovej výške 14 000,- eur. Jedna organizácia podporu odmietla prijať vzhľadom na nízku priznanú výšku.

Mesto podporilo subjekty priamo poskytujúce sociálne služby a ďalšiu sociálnu pomoc, podporu aj nefinančne, a to prostredníctvom bezodplatného nájmu priestorov, v ktorých subjekty pôsobia. V sociálnej oblasti a oblasti trávenia voľného času bolo touto formou podporených celkom o 31 subjektov mimo zriaďovateľskej pôsobnosti Mesta Trnavy. Nefinančná podpora pre tieto organizácie v roku 2024 predstavovala 141 695,- eur.

Projekty podpory rozvoja sociálnej oblasti

Projekty podpory rozvoja sociálnej oblasti sa zameriavajú na dobudovanie kompletnej siete sociálnych služieb pre všetky cieľové skupiny v spolupráci s neverejnými poskytovateľmi sociálnych služieb, na vytváranie partnerstiev a realizáciu projektov zameraných na sociálny a komplexný komunitný rozvoj.

V rámci projektov podporených z externých finančných prostriedkov Mesto Trnava od roku 2020 zabezpečuje výkon terénnej sociálnej práce v území Trnavy (podporené 2 pracovné miesta). V sociálnej oblasti je z externých zdrojov podporená tiež činnosť kontaktného bodu pre všetkých cudzincov v území mesta - ConnecTT.

Mesto Trnava pripravuje dva investičné rozvojové projekty v sociálnej oblasti – výstavbu útulku pre rodiny na Ul. Coburgova (aktuálne vykonaná asanácia pôvodnej budovy) a výstavbu Zariadenia opatrovateľskej služby na Ul. Narcisová (štádium prípravných projektových prác).

V rámci komunitného plánovania sociálnych služieb a ďalšej sociálnej pomoci sa v roku 2024 uskutočnili 3 spoločné pracovné stretnutia. Primátor mesta vymenoval Riadiaci a monitorovací výbor pre KPSS v území Trnavy v novom zložení.

Informatívnu hodnotiacu správu za KPSS v roku 2024 prerokoval a schválil RMV na svojom zasadnutí dňa 12. augusta 2025.

Príloha:   Akčný plán KPSS – vyhodnotenie (.excel) –  tvorí samostatnú prílohu tohto materiálu

